text: PostNord lover brevstemmer til tiden ved kommunalvalget
  18 september 2017 kl. 08.34
  Kommunernes Landsforening og PostNord har netop indgået aftale, som sikrer, at brevstemmer når frem i tide.
  Hvis du vil brevstemme til kommunalvalget 21. november, kan du være sikker på, at din stemme når frem i tide og ikke går til spilde.
  Solvejg Schultz-Jakobsen, KL-sekretariatschef: "Helt grundlæggende er det jo vitalt i et demokrati, at alle borgere har mulighed for at afgive deres stemme - uanset om de møder op fysisk på et valgsted eller sender den med brev."
  Kommunernes Landsforening (KL) og PostNord har nemlig netop indgået en aftale, som sikrer, at alle brevstemmer når frem i tide til kommunalvalget.
  Det oplyser KL i en pressemeddelelse.
  Det glæder KL-sekretariatschef Solvejg Schultz-Jakobsen.
  - Helt grundlæggende er det jo vitalt i et demokrati, at alle borgere har mulighed for at afgive deres stemme - uanset om de møder op fysisk på et valgsted eller sender den med brev.
  